Ljósmyndararinn Jessica Auer fer í einskonar könnunarleiðangur um ferðamannastaði Íslands og skrásetur umhverfi ferðamannsins . Í myndum hennar verða ferðalangurinn og efnisheimur hans hluti af náttúrusvæðum og áningarstöðum . Ferðamennska birtist sem umbreytingarafl í íslensku landslagi og hefur sterk sjónræn áhrif . Sjálf stendur Jessica utan við viðfangsefnið og horfir úr fjarlægð líkt og gestur í ókunnugum heimi . Breytt landslag af manna völdum hefur verið viðfangsefni samtímaljósmyndara um nokkurt skeið og ferðamannaiðnaðurinn er stór þáttur í því mengi . Jessica er kanadísk og kennir ljósmyndun við Concordia University í Montréal . Hálft árið býr hún á Seyðisfirði og rekur þar stúdíóið Strönd . Listamaður vill þakka Conseil des arts et des lettres du Québec , the Canada Council for the Arts og the Post-Image Cluster við Milieux Institute for Arts and Culture fyrir veitta styrki . Sýningin er framlag safnsins á Ljósmyndahátíð Íslands 2020 .